Jeju Air reiss 2216

Jeju Air reiss 2216 bija regulārs starptautisks pasažieru reiss no Suvarnabumi lidostas netālu no Bangkokas, Taizemē, uz Muanas Starptautisko lidostu Muanas apgabalā, Dienvidkorejā.  pasažieru lidmašīnai Boeing 737-800 piezemējoties uz Muanas Starptautiskā lidostas skrejceļa neizdevās izlaist priekšējo šasiju un noslīdot no skrejceļa lidmašīna ietriecās uzbērumā tā uzsprāga. Apstiprināts, ka 179 cilvēki no 181 gājuši bojā.

Šis negadījums bija sliktākais aviācijas negadījums Dienvidkorejas aviokompānijai kopš Korean Air reisa 801 avārijas 1997. gadā Guamā, un nāvējošākais, kāds noticis Dienvidkorejas teritorijā, pārspējot Air China reisa 129 avāriju 2002. gadā. Katastrofa bija pirmā letālā aviokatastrofa Jeju Air 19 gadu pastāvēšanas vēsturē. Šis ir negadījums ar visvairāk bojā gājušajiem Dienvidkorejā kopš MV Sewol nogrimšanas 2014. gadā.

Šī ir nāvējošākā 2024. gada aviācijas katastrofa, kā arī nāvējošākā Boeing 737 Next Generation lidmašīnas aviokatastrofa, kurā ir vairāk bojā gājušo, apsteidzot 2020. gadā notikušo Ukraine International Airlines reisa 752 notriekšanu. Tā ir arī nāvējošākā gaisa kuģa avārija 2020. gados un nāvējošākā aviokatastrofa kopš Lion Air reisa 610 avārijas 2018. gadā.

 Lidmašīna 
Iesaistītā lidmašīna bija Boeing 737-8AS, kas ražota 2009. gadā, reģistrēta kā HL8088, un tā bija aprīkota ar diviem CFM International CFM56-7B dzinējiem. Lidmašīnu vispirms apkalpoja aviokompānija Ryanair, pirms tā to 2017. gadā pārdeva aviokompānijai Jeju Air.

, divas dienas pirms negadījuma, Jeju Air reisa 8135 laikā no Čedžu Starptautiskās lidostas uz Pekinas Dasinas starptautisko lidostu, lidmašīna veica nosēšanos Inčonas Starptautiskajā lidostā. Nosēšanās bija saistīta ar ārkārtas situāciju, kas radās no nepieciešamības sniegt neatliekamo medicīnisko palīdzību kādam pasažierim.

 Negadījums 
Lidmašīna izlidoja no Suvarnabumi lidostas plkst. 2:11 (UTC+7). Tajā atradās 181 persona: 175 pasažieri un seši apkalpes locekļi.

Katastrofa notika pulksten 9:07, kad lidmašīna mēģināja nolaisties Muanas Starptautiskajā lidostā Dienvidkorejā. Lidmašīna izslīdēja ārpus skrejceļa, mēģinot nolaisties uz vēdera pēc tam, kad neizdevās izlaist tās priekšējo šasiju. Videomateriālā redzams, kā lidmašīna slīd pa skrejceļu bez šasijas, tad ietriecas uzbērumā un eksplodē.

Neatliekamās palīdzības dienesti ap plkst. 09:03 saņēma vairākus izsaukumus, un ugunsdzēsības dienesti izsludināja trešā līmeņa ārkārtas situāciju, kas ir augstākais brīdinājums. Saskaņā ar Nacionālās ugunsdzēsības aģentūras datiem uz katastrofas vietu tika nosūtīti 1562 darbinieki, tostarp 490 ugunsdzēsēji un 455 policisti. Ugunsgrēku likvidēja 43 minūšu laikā.

13:36 ugunsdzēsēji uzsāka bojāgājušo personu meklēšanu. Uz vietas izveidoja pagaidu morgu un katastrofā cietušo ģimenes locekļus uz laiku izmitināja lidostā.

Preses konferencē paziņoja, ka šasijas atteices iemesls visticamāk bija nelabvēlīgi laikapstākļi kopā ar putnu sadursmi.

 Pasažieri un apkalpes locekļi 
No 175 pasažieriem divi bija Taizemes pilsoņi, bet pārējie 173 bija Dienvidkorejas pilsoņi.

Lielākā daļa pasažieru atgriezās mājās no piecu dienu garās Ziemassvētku kompleksās tūres uz Bangkoku, ko organizēja ceļojumu aģentūra, rezervējot lidmašīnu. Vecākais pasažieris bija 1946. gadā dzimis vīrietis, bet jaunākais dzimis 2021. gadā.

Apstiprināts, ka miruši 179 cilvēki, visi 175 pasažieri un četri apkalpes locekļi. Divi izdzīvojušie, abi stjuarti, tika izglābti no lidmašīnas aizmugures un bija pie samaņas. Viņi guva vidēji smagas vai smagas brūces un saņēma medicīnisko palīdzību Mokpo centrālajā slimnīcā pirms pārvešanas uz slimnīcu Seulā. Ugunsdzēsības un glābšanas dienests uzskatīja, ka atlikušie pasažieri un apkalpe ir miruši.

 Atsauces un piezīmes 

Kategorija:Aviokatastrofas